CAVALCADA DEL FOC 2025
2025-03-19 19:00 - 20:30 (Europe/Madrid) | Porta de la Mar, Puerta del Mar, Valencia, Valencia, 46003, Spain
El pròxim 19 de març a les 19:00 h, la Colla de Dimonis de la Federació Interpenyes Paterna estarà present en la Cavalcada del Foc 2025, organitzada per la Junta Central Fallera de València. Un espectacle on el foc, la música i la tradició s’uneixen per a donar inici a la gran nit de la Cremà.
Amb el suport inestimable de l’Ajuntament de Paterna i acompanyats pel ritme inconfusible de la Colla de Tabalet i Dolçaina Gatzara, portarem l’essència del foc paterner als carrers de València, fent honor a la nostra història i passió per la pólvora.
🔥 Foc, espurnes i tradició: així comença el final de les Falles, una nit en què els artistes fallers veuen cremar el seu esforç en un últim acte de dedicació i art efímer. I quina millor manera de donar inici a este moment que amb una cavalcada plena de llum, ritme i energia.
📍 Ens veiem el 19 de març a les 19:00 h a València, enguany pel carrer la Pau.💥 La flama de Paterna torna a encendre la festa!

Presentació del Cartell de la XI Trobada del Foc
2025-04-11 19:00 - 20:00 | Casino de la Plaça, Carrer Sant Pere 1, Paterna, Valencia, 46980, España
Este divendres 11 d’abril als 19:00h, el Casino de la Plaça serà l’escenari on revelarem un dels secrets més ben guardats de la festa: el cartell de la XI Trobada del Foc . Un acte que marca l’inici del camí cap a un dels caps de setmana més esperats pels penyistes i amants de les festes de pólvora.
Enguany, el cartell ha sigut creat per un artista de Paterna amb una extensíssima trajectòria en el món de la pintura, l’obra de la qual ha omplit, en diverses ocasions, les sales d’exposicions de Paterna. Encara que el cartell continua sent una incògnita, us assegurem que serà una autèntica joia que no deixarà a ningú indiferent.
Durant l’acte també farem la lectura del programa d’actes de la Setmana Cultural i de la Trobada del Foc , carregat de novetats i moments especials.
👉 En la Setmana Cultural gaudirem d’una passada exclusiva del segon capítol de la docuserie ORIGENS, titulat La Gàbia, per a després gaudir d’un debat obert per a compartir records, opinions i vivències.
👉 I per al gran cap de setmana de la Trobada, us espera una programació per a tots els gustos: activitats per a xiquetes i majors, jocs de taula, música, ambientazo de germanor… i com no, actes de foc com la Recordà Infantil i l’espectacular Mascletà Manual, que tancarà la festa en gran.

🔥 Si no vols que t’ho expliquen… vine a viure-ho!
💥 Este divendres a les 19h… Que la metxa no s’apague!
